
MARCHNAD. CA'RNARFON. 


I'r Cymru sy'n hoffi cân ddigri”, 
Eleni rwy'n gwaeddi am roi gwa'dd ; 
Fe allai bydd dynion lled enwog, 

Yn llawn ddigon llidiog i'm lladd; 
Ond gwell i chwi*dewi'n o dawel, 
A gochel rhag rhoddi i mi gic, 

A d'wedyd yn deg rhag fy'm digio 
Na thâl i chwi ddwrdio'r hen Ddic, 


Ni chlywsoch chwi 'rioed ffasiwn beth, 


Fe glywodd trigolion Caer' narfon, 
Hoff union am hanes y ffair, 
Gwnaeth yno ryw gwrs o lawenydd 
Pe buasau hi'n gelwydd bob gair'; 
Wel hogiau, de'wch yma'n dra chwimwth 
Yn dyrfa lled esmwyth ar dir, 
Mi draetha i chwi hanes y farchnad, 
Os O o chwi glywed yn glir. 


Ni chlywsoch, &c, 


Yn sydyn ar fore ddydd TR dn 
Roedd bawb aat eì ffasiwn yn ffel, 
Am farchnad Caernarfon cynhyrfent, 
Prysurent, hwy ddeuent, yn ddel; 


“ Daeth Ann yno i werthu llaeth enwyn, 


A Mal gyda'i menyn a'i maidd, 
A merch Doli'r Cwac hefo'r cocos, 
A Thomas i werthu blawd haidd, 


Ni i a &o, 

*Roed yno Dailwriaid o Fangor, 
A Chryddion o Lanerch-y-medd, 
A Matiwrs o Niwbwrch yn cerdded, 
I'w gweled can amled â nedd ; 
Pe gwelsech chwi'r gwaeddi “ Beef Nefyn,” 
'Roedd Robyn, a'r hen fules frech, 
Wrth ochr y castell yn cega, 
“ Dowch yma cewch ugein am chwech.” 


* Ni cblywsoch, &c. 


'Roedd llawer o ddwndwr a siared, 
I'w glywed yn marchnad y moch,— 
Gwyddelod a Saeson yn sisial, 
A'r hychod yn uchel ei rhoch ; 
Fe syrthiodd Huw Morris o'r Marian, 
Fel brechdan, ac Evan y gwas, 
Ar gefn Thomas Huws o Fryn-Siencyn, 
Wrth redeg a'r mochyn drwy'r maes. - 
Ni chlywsoch, &c. 


'Roedd yno Chwarelwyr a Ffarmwyr, 
A Ffeltwyr, a Bhotwyr fel ffair, 
Rhai'n gwerthu gwyddau a chwningod, 
Ac eraill â hwyaid ac ieir, 
A rhai'n gwerthu gerllyg a 'falau, 
Rhai eraill a ddygai'n bur ddig, — 
Pe gwelsech chwi Richard y Bwtcher, 
Pan gollodd o chwarter o gig. 


Ni chlywsoch, &c. 


'Roed yno rai ffarmwyr go glyfer, 
A digon o bower y byd ; 
Edrychai Sion gybydd yn gibog, 
Gwr enwog am arian yr yd : 

'Roedd pawb am ei fusnes mewn amsef, 
'Doedd undyn am lawer o lol, 


Ond d'wedodd rhyw lanc o Beaumaris, 
Mai 'i fusnes oedd tendio ar ei fol, 


Ni chlywsoch, &c. 


Roedd yno hen wragedd tylodion, 
Yn adrodd eu cwyn heb nacâd, 
A'r Relieving Officers Plwyfydd, 
Yn rhegi'n annedwydd eu nâd ; 
Fe ddiangodd Dei'r Gwydrwr tuag adref, 
Rhag ofn y codai'n ystorm, 
Pan oedd Malan a Sian Thomas Evan, 
A Phegan yn rhegi Reform. 


Ni chlywsoch, &c. 


'Roedd yno hen wragedd a 'sgubau, 
Rhai eraill ac wyau heb nacâu, 

A lot o'r Gwyddelod yn gwaeddi, 

“ Come, fire away at y enau ; ” 

Roedd yno ryw ddynes yn gwerthu 
Gwerth chwechyn o'r diri rhwng dau,— 
Er maint oedd y prynu gan hono, 

Nid oed ei holl eiddo ddim llai. 


Ni chlywsoch, &c. 


'Roedd yno rai drwg am ladrata, 
Medd geiriau Rebeca'r Tai bach, 
Fe gollodd hên wr o Fedd-Gelert, 
Ei fasged, a'i siaced a'i sach : 
Wrth wrando Dic dywyll yn canu, 
Sian Robert gadd golled go gas, 
Sef dwyn ei cheiniogwerth o snisin, 
Gwnaeth hyn iddi regi'n ddi-ras. 


Ni chlywgoch, &c. 

Gerllaw Court y .Boot y bu batfel, Elim 4 
Na fu ffasiwn ryfel erioed, | i 
Fe syrthiodd Sion Catrin i'r gwter, ; | 
Fe sigodd Huw'r Drumer ei droed ; | 
Fe glywais i chwaer Judi Logan, 
'Roi glustan i Wil yr hen glos,— | 
Ar ol i bob trafferth fyn'd heibio, | 
Bu'r rheini'n tin-hersio trwy'r nos. | 


Ni chlywsoch, &c. 


Ond ar y bont bridd mewn ty tafarn, 
Pan aeth hi'n lled agos i'r nos, 
Mi glywais fod Huwcyn y prydydd, 
A Dafydd Sion Gruffydd yn groes, 
'Roedd y ddau wedi syrthio mewn ffansi 
Cynddeiriog a'r hen Besi binc, 
Am nad allent gael neb ar ei siwrnai, 
A fedrai'n well chwara'r hen chwinc. 


Ni chlywsoch, &c 


Ond fel 'roedd hi'myned yn hwyrach, | 
'Roedd dynion yn groesach eu graen,— | 
Mi glywais ryw ffwl yn y Pendist, | 

Yn ymladd a Guto'r Saer-maen, i 
Y ddau wedi tori 'i teetotal, | 
Yn cwffio a rafio'n bur hyll, 

Fe gipiwyd y rheiny i'r Heinouse, 
Am eu bod hwy yn dangos eu dull, 
Ni chlywsoch, &c 


| Llanrwst—O, E. Jones a'i Gyf., Argraffwyr. 






